ચૂંટણીપ્રચારમાં સોશિયલ મિડિયાનો ઉપયોગ હવે સહજ બાબત બની ગઈ છે ત્યારે ચૂંટણી પછી તેનો ઉપયોગ કરીને કઈ રીતે ગુડ ગવર્નન્સ ડીલીવર કરાય તેનું ઉત્તમ ઉદાહરણ આપણા રેલ મંત્રાલય અને વિદેશ મંત્રાલયે દેશ અને દુનિયાને પૂરું પાડ્યું છે.ઈરાકમાં ફસાયેલ 168 ભારતીયોનો વિડીયો સોશિયલ મિડિયા પર જોઇને તેમને બચાવવાનું કામ હોય કે UAEમાં જોબ કરવા ગયેલ બહેનને ત્યાં રૂમમાં ખોટી રીતે બંધક બનાવીને રાખી હોય તેને છોડાવવા માટેની ભાઈની આજીજી કરતી ટવીટના આધારે રેસ્ક્યુ કરવાનું કામ કે પછી બર્લિનમાં ઇન્ડિયન પાસપોર્ટ અને મની ખોવાઈ જવાથી મુશ્કેલીમાં મુકાયેલ છોકરીને મદદ પૂરી પાડવાનું કામ વિદેશ મંત્રાલયે ટ્વીટરના પ્લેટફોર્મ પરથી પાર પાડ્યું છે.